**ДОКЛАД**

**от**

**отдел „Образование, култура, младежки дейности и спорт“, Д „ХДОН“**

В изпълнение на разпоредбите на чл. 283, ал. 10 и ал.11 от ЗПУО и във връзка с въвеждане на задължителното предучилищно образование за 4-годишните деца в Община Хасково, отдел „ОКМДС“ анализира броя на децата навършващи 4-години през 2021г., за които родителите заплащат такса по чл.26 от (НОАМТЦУТОХ), както и броя на децата, за които родителите не заплащат такса, съгласно ал.6 и ал.7 от същата разпоредба. От м.02.2020г. такса не заплащат и родителите, които отговарят на критериите и попадат в целевата група, идентифицирана от Министерство на образованието и науката във връзка с проект BG05M20P001-3.005-0004 "Активно приобщаване в системата на предучилищното образование". Дължимите от тези лица такси се заплащат на общините за сметка на проекта.

За извършване на анализа се взеха предвид данни за децата навършващи 4- годишна възраст през 2021г., посещаващи групи в общинските детски градини през м. 10.2020г., м. 01.2021г. и м.05.2021г., както и данни за посещаемостта им през тези месеци за учебната 2020г.-2021г.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Период** /месец, година/ | **брой деца** | от тях на такса от: | | | |  |  | от тях: | | **Средна месечна посещаемост** | |
| **0 лв.** | **%** | **0,25 лв.** | **%** | **0,50 лв.** | % | **бр. деца в обхвата на проект „Активно приобща**  **ване“** | **%** | **деца** | **%** |
| м. 10.2020 | 604 | 7 | **1%** | 2 | **0%** | 41 | **7%** | 57 | 9% | 432 | 72% |
| м. 01.2021 | 576 | 6 | **1%** | 1 | **0%** | 38 | **7%** | 77 | 13% | 365 | 63% |
| м. 05.2021 | 597 | 10 | **2%** | 4 | **1%** | 47 | **8%** | 101 | 17% | 373 | 62% |

При залагане на максимална посещаемост от 80% на децата на 4-годишна възраст при обхват на децата, чиито такси се заплащат на общините за сметка на проект, финансиран от ЕС чрез Европейските структурни и инвестиционни фондове -18 % се установи следното:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Брой деца /4г./ 2021 г.** | **ЕРС за 4 месеца** | **Общо средства за подпомагане на родителите** | **% деца подпомогнати по проект "Активно приобщаване"** | **брой деца подпомогнати по проект "Активно приобщаване"** | **брой деца, които следва да бъдат подпомогнати по чл.283 от ЗПУО** | **брой работни дни за 4 месеца /от м.09-м.12. 2021г./** | **при заложена средна месечна посещаемост от** | **необходима сума за подпомагане** |
| 620 | 58 | 35 960 | 18% | 112 | 508 | 83 | 80% | 33 731 |

Видно от направените прогнозни изчисления за разпределение на средства, които могат да бъдат предоставени от държавния бюджет, община Хасково има възможност за 2021г. да подпомогне родителите на децата на 4-годишна възраст при заплащане на таксата по чл.26, ал.3, б. „в“ в размер на 100 % от стойността на таксата за категориите деца по чл.26, ал.4, ал.5 и ал.6 .

**Йорданка Иванова**

***Началник отдел ОКМДС***